पाएं अपने शहर की ताज़ा ख़बरें और फ्री ई-पेपरडाउनलोड करें
जिले में गुरुवार को 930 सैंपल की जांच में 313 पॉजिटिव के आए हैं। ब्लाक बार बात करें तो दोसा शहर में 31, बांदीकुई में 93, सिकराय में 83, महवा में 42 पॉजिटिव केस आए हैं। गुरुवार तक जिले में एक्टिव केस की संख्या 2305 हो गई है। लोग के लिए एक सुखद बात यह है कि जिले की रिकवरी दर बढ़कर 73 प्रतिशत हो गई है। जिले में अब तक 6381 लोग कोरोना को मात दे चुके हैं। गुरुवार को यह आंकड़ा 256 रहा।
प्रशासन का मानना है कि दूसरे शहरों में नौकरी करने वाले लोग भी गांवों में आ रहे हैं। इनसे भी संक्रमण फैलने का खतरा बना हुआ है। ऐसे लोगों को जांच होने के बाद रिपोर्ट आने तक घर में ही आइसोलेट रहने के निर्देश दिए जा रहे हैं। यदि कोरोना संक्रमण पाया जाता है तो उनको घर पर ही दवा उपलब्ध कराई जाती है। ग्रामीण किसी तरह की सतर्कता नहीं बरत रहे हैं और न ही गाइडलाइन का पालन हो रही है। गांवों में शादी ब्याह हो या अंतिम संस्कार कहीं भी गाइडलाइन का पालन नहीं किया जा रहा है। भले ही इस दौरान संख्या कम रहे, लेकिन शारीरिक दूरी अथवा हाथ धोने का किसी को ख्याल भी नहीं आता।
प्रशासन की पहल पर स्थगित हो रहे शादी समारोह
कोरोना महामारी के व्यापक प्रसार को देखते हुए सरकार द्वारा जारी गाइडलाइन की पालना कराने में प्रशासन सतर्क हो गया है, जिसके अब परिणाम भी सामने आने लगे हैं। लालसोट की ग्राम पंचायत पट्टी किशोरपुरा के ग्राम डोबल्या की ढाणी बिनौरी में बृजमोहन मीना की पुत्री संतोष की शादी 8 मई को होना तय थी, शादी की सभी तैयारिया लगभग पूर्ण कर ली गई थी। लेकिन सरकार द्वारा घोषित गाइडलाइन में धूमधाम से शादी नहीं हो पाना, सभी रिश्तेदारों के शामिल होने की अनुमति नही मिलने के कारण पुत्री की शादी को स्थगित कर दिया है। इसी प्रकार लालसोट की ग्राम पंचायत खेमावास के ग्राम नगरियावास में विश्राम मीना ने अपनी पुत्री सुनीता की शादी 8 मई को होना तय थी, जिसे प्रशासन की समझाइश के बाद स्थगित कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn